వాషింగ్టన్, మార్చి 4: ఎన్నికల ప్రచార సమయంలో నాటి అధ్యక్షుడు బరాక్ ఒబామా తన ఫోన్ను ట్యాప్ చేశారని అమెరికా అధ్యక్షుడు డొనాల్డ్ ట్రంప్ ఆరోపించారు. న్యూయార్క్లోని ట్రంప్ టవర్లోని తన కార్యాలయం ఫోన్లను ట్యాపింగ్ చేశారని శనివారం ట్వీట్ చేశారు. ఇందు కు ఆయన ఎలాంటి ఆధారమూ చూపలేదు. ‘భయంకరం.. నా విజయానికి ముందు ఒబామా నా ఆఫీసులోని కమ్యూనికేషన్స్పై నిఘాపెట్టారు. వైర్ ట్యాపింగ్కు పాల్పడ్డారు. ఎన్నికల్లో పోటీచేస్తున్న అధ్యక్ష అభ్యర్థి ఫోన్లను ట్యాప్ చేయడం దిగిపోతున్న అధ్యక్షుడికి తగునా? ఒబామాది దిగజారుడుతనం.ఇది మరో నిక్సన్/వాటర్గేట్. ఒబామా చాలా చెడ్డవాడు’ అని ట్వీట్ చేశారు. దీనిపై ఒబామా కార్యాలయం నుంచి ఎలాంటి స్పందన లేదు. ఇదే సమయంలో అటార్నీ జనరల్ జెఫ్ సెషన్స్ను ట్రంప్ గట్టిగా సమర్థించారు. ఎన్నికల ప్రచారం సమయంలో రష్యా రాయబారితో ఆయన భేటీ అయ్యారని, రష్యాతో ఆయనకు లింకులున్నాయని డెమోక్రాట్లు చేస్తున్న ఆరోపణలపై మండిపడ్డారు. మరోవైపు.. రష్యాతో సత్సంబంధాల విషయంలో ట్రంప్ వెనక్కి తగ్గినట్లు తెలుస్తోంది. ఐఎస్ ఉగ్రవాద సంస్థపై పోరు, అణ్వస్త్రాల తగ్గింపు, ఇతర జాతీయ భద్రత అంశాలపై రష్యా అధ్యక్షుడు వ్లాదిమిర్ పుతిన్తో కీలక ఒప్పందం కుదుర్చుకోవాలన్న ఆలోచనను తాత్కాలికంగా విరమించుకుంటున్నట్లు ట్రంప్ యంత్రాంగం అధికారులు తెలిపారు.
vashington, marchi 4: ennikala prachaara samayamlo naati adhyakshudu barak obama tana fonnu tap chesarani america adhyakshudu donald trump aaropinchaaru. neuyaarkloni trump toverloni tana kaaryaalayam fonlanu tapping chesarani sanivaaram tweet chesaru. indu ku aayana elanti aadhaaramuu chuupaleedu. ‘bhayankaram.. naa vijayaaniki mundu obama naa aafiisulooni kamyoonikeshanspai nighaapettaaru. vair tapingku palpaddaru. ennikallo potichestunna adhyaksha abhyarthi fonlanu tap cheyadam digipotunna adhyakshudiki taguna? obamadi digajaarudutanam.idhi maro nixon/watergate. obama chala cheddavaadu’ ani tweet chesaru. deenipai obama kaaryaalayam nunchi elanti spandana ledu. ide samayamlo atarni janaral jef seshansnu trump gattigaa samarthinchaaru. ennikala prachaaram samayamlo rashya raayabaarito aayana bheti ayyarani, rashyaatho aayanaku linkulunnayani democratlu chestunna aaropanalapai mandipaddaaru. marovaipu.. rashyaatho satsambandhaala vishayamlo trump venakki tagginatlu telustondi. is ugravaada samsthapai poru, anvastraala taggimpu, itara jaateeya bhadrata amsaalapai rashya adhyakshudu vladimir putinto keelaka oppandam kudurchukovalanna aalochananu taatkaalikamgaa viraminchukuntunnatla trump yantraangam adhikaarulu telipaaru.